Igennem den sidste tid, har der været en række indbrud i Rebildparken og det bliver vi nødt til at forholde os til. Det er meget frustrerende at være udsat for et indbrud og man bliver meget påvirket af det.

Derfor vil bestyrelsen opfordre alle til at være ekstra opmærksomme på personer, som en alle anden måde virker mistænksomme. Vi skal ikke lege politi, men hvis vi holder lidt ekstra opsyn med Rebildparken, så kan det være, at vi opdager de personer, som står bag indbruddene. Hvis man får mistanke til nogle personer, så kan man gøre flg.

1. Ring først til politiet på TLF: 96301448.
2. Ring derefter til formand Frank Nielsen på 60601519.

Politiet vil i den kommende tid være ekstra opmærksomme på Rebildparken og kører derfor patrulje i området.

Frank arbejder med rigtig mange af de unge i Aalborg øst og vil måske kunne genkende dem, hvis han kan nå at se dem. Hvis man ringer til Frank og han er hjemme, så vil han hurtigt tage en runde. Dette skal dog være inden for rimelighedens grænse og ikke midt om natten. Det er og bliver politiets opgave.

Men vi vil også gøre opmærksom på, at man skal være meget sikker i sin sag før man ringer, for man har lov til at gå igennem Rebildparken uden at blive opfattet som en indbrudstyv. Det vil ikke være en rar situation, hvis man anklager alt og alle der bare er ude at gå/løbe en tur.

Følg udviklingen på hjemmesiden [www.rebildparken.dk](http://www.rebildparken.dk)

MVH

Bestyrelsen i Rebildparken.